**Likumprojekta „Par miruša cilvēka ķermeņa aizsardzību un cilvēka audu un orgānu izmantošanu medicīnā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2012.gada 10.aprīļa sēdes protokollēmuma (prot. Nr.19, 39.§) *„Par Ministru kabineta 2011.gada 15.novembra sēdes protokollēmuma (prot. Nr.67 45.§) „Likumprojekts Grozījumi Civillikumā”” un protokollēmuma (prot. Nr.67 46.§) „Likumprojekts „Grozījumi Civilprocesa likumā”” izpildi”* 2.punkts nosaka, ka ministrijām atbilstoši to kompetencei sešu mēnešu laikā no likumprojektu stāšanās spēkā sagatavot un iesniegt noteiktā kārtībā Ministru kabinetā attiecīgus normatīvo aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums *„Par miruša cilvēka ķermeņa aizsardzību un cilvēka audu un orgānu izmantošanu medicīnā”* (turpmāk – *Ķermeņa likums*) nosaka kārtību, kādā dzīva vai miruša cilvēka ķermeņa audus un šūnas (turpmāk — audi), un orgānus var izmantot zinātniskiem pētījumiem un mācību mērķiem, transplantācijai, ārstniecisku preparātu un bioprotēžu izgatavošanai.Latvijas Republikas Saeima 2012.gada 29.novembrī pieņēma likumu *„Grozījumi Civillikumā”* (stājās spēkā 2013.gada 1.janvārī) (turpmāk – grozījumi Civillikumā), kas *Civillikumā* aizstāja terminu „rīcībnespējīga persona” ar terminu „persona, kuras rīcībspēja ir ierobežota tiesas noteiktajā apjomā”. Ar grozījumiem *Civillikumā* izslēgts 358.pants (Garā slimie, kam trūkst vis*u vai lielākās daļas garīgo spēju, atzīstami par rīcības nespējīgiem un tiesiski nespējīgiem pārstāvēt sevi un pārvaldīt savu mantu un ar to rīkoties, kādēļ pār viņiem ieceļama aizgādnība)*. *Civillikuma* 358.1 pants nosaka, ka „Rīcībspēja personai ar garīga rakstura vai citiem veselības traucējumiem var tikt ierobežota tādā apjomā, kādā tā nespēj saprast savas darbības nozīmi vai nespēj savu darbību vadīt. Tiesa, izvērtējot personas spējas (ja ierobežojama rīcībspēja), nosaka, vai un kādā apjomā aizgādnis ar aizgādnībā esošo rīkojas kopā un tikai pēc tam – vai un kādā apjomā aizgādnis rīkosies patstāvīgi”.Tiesības lemt par sava ķermeņa izmantošanu pēc nāves ir uzskatāmās par personiskām nemantiskām tiesībām, kas piemīt ikvienai personai. Tā kā attiecībā uz personiskām nemantiskām tiesībām saskaņā ar *Civillikuma* 356.1 pantu rīcībspēja nav ierobežojama, tad uzskatāms, ka tiesības lemt par sava ķermeņa izmantošanu pēc nāves ir jebkurai personai. Nav būtiski, vai personai ir vai nav dzīves laikā ierobežota rīcībspēja tās mantiskajās tiesībās ar tiesas lēmumu vai ir vai nav kādreiz nodibināta aizgādnība.*Ķermeņa likuma* 2.panta otrā daļa nosaka, ka katrs rīcībspējīgs cilvēks ir tiesīgs aizliegt vai atļaut, noformējot to dokumentāri, sava ķermeņa izmantošanu pēc nāves.*Ķermeņa likuma* 3.panta otrā daļa nosaka, ka juridisks spēks ir tikai tādam rīcībspējīgas personas parakstītam aizliegumam vai atļaujai izmantot tās ķermeni, audus un orgānus pēc nāves, par kuru ziņas iekļautas Iedzīvotāju reģistrā.Sakarā ar minēto nepieciešams izdarīt grozījumu *Ķermeņa likuma* 2.panta otrajā un 3.panta otrajā daļā, izslēdzot vārdu „rīcībspējīgs”. Minētie grozījumi paredz ikvienas personas tiesības lemt par sava ķermeņa izmantošanu pēc nāves.Tieslietu ministrijas informatīvajā ziņojumā (apstiprināts ar Ministru kabineta 2012.gada 10.aprīļa sēdes protokollēmuma (prot. Nr.19, 39.§) 1.punktu) ietverta informācija par *Ķermeņa likuma* 2.panta otrajā daļā un 3.panta otrajā daļā veicamajiem grozījumiem – veikt grozījumus pēc būtības.Likumprojekta *„Grozījumi likumā „Par miruša cilvēka ķermeņa aizsardzību un cilvēka audu un orgānu izmantošanu medicīnā””* (turpmāk – likumprojekts) mērķis ir saskaņā ar *Civillikuma* normām pilnveidot tiesisko regulējumu, kas saistīts ar miruša cilvēka ķermeņa aizsardzību. |
| 3. | Projekta izstrādē iesaistītās institūcijas | Nav |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz rīcībspējīgām fiziskām personām, un fiziskām personām, kuru rīcībspēja ierobežota ar tiesas lēmumu. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesību subjektu līdzšinējās tiesības un pienākumus, kā arī veicamās darbības, bet tikai paplašina personu loku, kurām ir tiesības pieņemt lēmumu par sava ķermeņa izmantošanu pēc nāves.  |
| 3. | Administratīvo izmaksu monetārs novērtējums | Projekts nemaina līdzšinējo atļaujas noformēšanas administratīvo izmaksu apmērus. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts izstrādāts, lai ieviestu Ķermeņa likuma atbilstību Civillikumā noteiktajam ierobežotas rīcībspējas institūtam, tādēļ sabiedrības līdzdalība likumprojekta izstrādē netika nodrošināta. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Pilsonības un migrācijas lietu pārvalde (Iedzīvotāju reģistra institūcija) |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūciju funkcijas netiek paplašinātas. |
| 3. | Cita informācija | Nav |

Veselības ministrs G.Belēvičs

03.07.2015. 10:55

744

I.Brūvere, 67876061

Ieva.Bruvere@vm.gov.lv